《冬窝夜语》
宋代·钱时

幽人只合卧林邱，不觉心幽境更纲。
青汗有时昭帝则，黑甜余暇伴宾游。
黄花粲粲冬窝夜，丹叶萧萧蜀阜秋。
会得个中消息理，两眉不著世间愁。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。